הואמבו (בפורטוגזית: Huambo, לשעבר "ליסבון החדשה", בפורטוגזית: Nova Lisboa), היא בירת מחוז הואמבו באנגולה. העיר נמצאת ברמות אנגולה ליד מוצא הנהר קוננה (Kunene), ובמרחק 220 ק"מ ממזרח לבנגואלה (Benguela) ו-600 ק"מ מדרום-מזרח לבירה לואנדה. זוהי העיר השנייה בגודלה באנגולה לאחר עיר הבירה. תחנת הרכבת של העיר היא תחנה ראשית על מסילת הברזל בין בנגואלה לבין גבול הרפובליקה הדמוקרטית של קונגו. בעיר פועל נמל תעופה. העיר נהנתה מפריחה בתקופת השלטון הפורטוגזי וסבלה קשות בשנות מלחמת האזרחים באנגולה.